السلام عليكم ورحمة الله وبركاته صباح الورد صباح الاجازات والعطلة انا قلت يعني الاولاد ما دام مشرفينكم في البيت في الايام اللي جاية دي آآ قلت نحاول نستغل الوقت معهم في اي حاجة نافعة
الاصل انا كنت عايز اعمل فيديو للوالدين آآ نص ساعة مع الاولاد كل يوم ازا كنت فكرت ان انا اعمل فيديو ايه اللي ممكن نعمله مع الاولاد نص ساعة في الاربعة وعشرين ساعة
آآ بعد كده فكرت اني عرفت طبعا ان آآ تقريبا اغلب البلدان اخدت اجازات آآ فقلت ان ازاي ان احنا نستسمر الوقت ده مع الاولاد انا هذكر يعني اشياء عامة
آآ وهذكر لو في نص ساعة في اليوم انت هتديها للاولاد خاصة ممكن تستثمرها ازاي؟ وايه هي الجوانب اللي تحرص عليها وتحاول انك انت تكلم الاولاد فيها او تحاول تنميها في شخصيتهم
طيب عايز افكر ان انا آآ عملت تقريبا خمس فيديوهات مهمين آآ عن الاولاد كان في فيديو بعنوان مركزية اصلاح الاولاد في الاسلام يعني اهمية انك تعتني بابنك وانك انت تعطيه الوقت المناسب وان يكون عندك برنامج
لاصلاح الولد وانك تكون فاهم انت ماشي ازاي معه. وان يكون تربية ابنك واصلاحه قضية مركزية تهتم بها وتحاسب نفسك في فيديو تاني اتكلمت فيه عن جوانب اصلاح الابناء. يعني ما هي الامور التي اريد ان اصلحها في ولدي؟ اتكلمت فيها عن الجانب الديني والقلبي والخلقي وآآ
والجانب المعرفي والثقافي واتكلمت فيه عن اهمية التغذية وممارسة الرياضة والعادات وغير ذلك في فيديو تاني اتكلمت فيه ابنك شايف الدنيا ازاي وكانت فكرتي فيه ان ابنك شايف الدنيا او متصورها او عايشها او هيعيشها
غالبا زي ما هو شايفك بتعيش فالامور اللي بتحرص عليها ابنك غالبا هيحرص عليها الامور اللي بتعظمها. ابنك غالبا هيعظمها الامور اللي بتهملها. ابنك هيهملها آآ فالفيديو ده كمان مهم في انك انت تعرف ان ابنك بيشوفك
اه اكتر ما يسمعك آآ كان فيه فيديو تاني آآ اهتميت وده كان يعتبر آآ فيديو مهم جدا اه كيف احبب ولدي في الله وانا شايف ان الفيديو ده مهم جدا لكل اب يعني يريد ان يؤسس الايمان في قلب ولده. وان يقوي علاقة ولده بالله تبارك وتعالى
كيف تحبب ولدك في الله اخر فيديو كنت عملته للاولاد آآ كان هو مساحات الفراغ في شخصية ولدك آآ او ابنتك سيملؤها غيرك وكانت فكرتها الاساسية ان كل شيء تهمل ولدك فيه لا تراعيه فيه. ولا تحاول ان آآ توجهه فيه ولا ان ترشده
لابد انه سيرجع فيه الى غيرك. هيرجع فيه للمدرسة للنت لاصحابه للافلام للمسلسلات للشارع فلذلك يعني كان الفيديو ده فكرته الاساسية هي كيف آآ اصادق ولدي وكيف يكون صاحبا لي وكيف احاول ان اكون انا مرجعه؟ ليس لان يكون نسخة مني ولكن الفكرة ان
ان يجد شخصا يتكلم معه ويحاوره ويوجهه ويلعب معه ويستنصحه. وازا وقع في مشكلة هيرجع لك وهكذا انا شايف ان الخمس فيديوهات دي مهمة جدا. فانا هتكلم دلوقتي بناء على ان الافكار دي موجودة عندك وهو انك تعرف قيمة تربية ابنك
انك وانت اكيد ما دمت حرصت انك تسمع فيديو نعمل ايه مع الاولاد في العطلة؟ اكيد انت تحب ابنك تحب له الخير. لكن ربما آآ نتناصح مع بعض في هذا
الامر فانا طبيعي مستقر عندي انك انت بتحب ابنك بتحب له الخير انك انت تشعر بقيمة اصلاح ولدك وتشعر بالمسؤولية آآ تشعر بجوانب الجوانب التي ينبغي ان آآ لتنمي فيها شخصية ولدك
وانك عارف ان ابنك بيلاحظك وان ابنك شايفك وعينه عليك وان هو بيتعلم من سلوكك اكتر ما يتعلم من كلامك وكذلك مم مفترض انك انت عارف ان ابنك اذا انت اهملته
اه هيكون ضريبة دي امور كتيرة جدا ومشكلات وهيكون بعد كده اخر شيء تتمناه ان تقلل شر ولدك فلذلك انا هاتجاوز كل هذه الامور واحاول اتكلم عن آآ فكرة اعمل ايه مع ابني في نص ساعة في اليوم؟
بداية احنا عندنا اليوم اربعة وعشرين ساعة. اليوم طويل جدا على فكرة على عكس ما الناس عارفة. حتى لو انت عندك دوام تمن ساعات اليوم. فيه عندك اوقات فراغ كتيرة جدا
واي واحد بيدعي انه ما عندوش فراغ هو نفسه عارف انه مش صادق الدليل ان هو ممكن يقعد على الفيسبوك او يقعد يشوف مباراة كرة قدم تلات ساعات ولا حاجة بالتحليل والمقدمة والنهاية
لكن لما ييجي آآ يحاول ينجز شيء مهم في حياته بيكسل عنه. او بيقول ما عنديش وقت فبداية انا بحب دايما قانون يعني بستريح فيه جدا في حياتي من زمان
ان انا بحب اعمل آآ اغلب الاعمال ولكن بمدد قصيرة طبعا في عندي عمل رئيسي. اللي هو هدفي في حياتي. هذا الهدف هو الذي اعطي له كل الوقت والجهد والعناية والتخطيط. لكن في امور تانية جانبية
انا بحب اعملها مثلا بحب العب رياضة. بحب مثلا آآ اخرج مع الاولاد. بحب آآ بحب اتسلى بحب آآ امم طبعا بحرص على العبادات قدر الامكان آآ وهكذا فانا عندي قانون مهم جدا لان انا الهدف الاساسي في حياتي هو ده اللي بعطيه الوقت الاكبر
والاهتمام الاكبر الاكبر لكن بقية الامور اللي انا عارف قيمتها لازم اوزع جهدي عليها. يعني كل يوم يكون له عندي فيها لقطة كده واضح وده ان شاء الله هنيجي نتكلم عنه من القوانين المهمة اللي هي المداومة اهم من الكثرة
ان الانسان يصلحه القليل الدائم اكثر من الكثير الزائل طيب الان احنا هنتكلم عن اه ما هي الامور التي لا بد ان تكون اساسية مع ولدك يعني في في امور اساسية لازم تحاول قدر الامكان انك انت تواظب عليها
لكن النص ساعة اللي انا طالبها من حضرتك وطبعا الام والاب سواء في الموضوع ده آآ وفي طبعا كان في فيديو على مسئولية الوالدين في اصلاح الابناء. كانت فكرته ان آآ حسن العلاقة بين الزوج والزوجة
تفاهم بينهم ووضوح الهدف والترتيب والتخطيط لجوانب اصلاح الاولاد. جزء اساسي من نجاح خطة اصلاح الاولاد النص ساعة اللي انا بطلبها من حضرتك انت المفروض هتوزعها على الامور دي اللي احنا اللي احنا هنتكلم فيها
مش معنى كده انك انت مثلا في النص ساعة تعمل كل ده لأ ولكن آآ ممكن اعرفك ان شاء الله ازاي تدير هذا الامر في خلال نصف ساعة. طبعا انا بقول نص ساعة لكن انا احب ان انا اقعد مع اولادي اكتر
ان انا على الاقل يكون في ساعتين في اليوم خالصة للاولاد على الاقل لكن انا بحب دايما ان انا احط ورد قصير جدا. بحيث ان الناس انا ما اعرفش ظروف الناس ايه. فنحط ورد قصير جدا تلاتين دقيقة
في اربعة وعشرين ساعة اول جانب مهم جدا وده اساسي في اي بيت هو علاقة الولد بالوحي. الوحي هو بالنسبة للمسلمين هو كتاب الله القرآن القرآن ينبغي ان تكون علاقة ولدك به علاقة يعني عميقة
وانا هنا بانبه كتير جدا على الاخطاء المشهورة للوالدين مع الاولاد في القرآن صوروا لهم ان القرآن ده شيء يحفظ وان قيمتك في تعلم القرآن انك تكون حافظ للقرآن وان يكون صوتك حلو او تكون بتقلد احد من القراء. وانك تكون عارف تقرأه باحكام التجويد
للاسف ان هذه الامور هي اقل منزلة في علاقة المسلم بالقرآن القرآن هو كتاب هدى ينبغي ان تعلم ولدك قيمة هذا القرآن انه وحي انه الهدى انه النور الفرقان. انه الرحمة انه الحجة انه البيان. انزله
الله للتدبر والتذكر. والتدبر هو ان تفقهه وان تعرفه. والتذكر ان تعمل ان تعمل به. وان ترجع اليه وان تتحاكم اليه. وان تصدر عنه وان تثق به وان ترجع الى حكمه
كل هذه الامور اعلى بكثير بكثير بكثير جدا من مجرد ان ابنك يتلو القرآن من صدره وان كان حفظ القرآن اه من المقاصد الجميلة جدا وله ثواب عظيم. لكن المشكلة ان تختزل كل مشروع القرآن في مجرد حفظ القرآن. هذا
اعظم خطأ متعلق بتعلم القرآن الكريم الوحي واضح جدا وظاهر في ذم كثير من آآ الناس لمجرد انه يتلو القرآن آآ يعني يتلو وحيه ايا كان يعني التوبة او الانجيل او القرآن
او ان هو حتى يكون فاهمه وما بيعملش به فاذا عندنا اعظم علاقة لولدك. او لك انت نفسك بالقرآن هو الايمان بالقرآن والايمان بان القرآن هو الوحي هو الهدى هو النور هو الفرقان بين الحق والباطل
ان ترجع اليه ان تفهمه ان آآ تتحاكم اليه ان تصدر عنه ان تطلب الهدى منه. هذه اعظم صورة له علاقة اي مسلم بالقرآن الكريم واختصرت عائشة رضي الله عنها آآ هذا حينما سألها سعد بن هشام عن خلق النبي صلى الله عليه وسلم قالت الست تقرأ القرآن؟ قال بلى قالت كان خلقه
القرآن يبقى دي فكرة اساسية. انا حينما اكلمك عن القرآن انس فكرة ان انا باقول لك حفظ القرآن. لأ. تعلم القرآن تعلم القرآن هذا مشروع كبير له شعب وفروع وله اولويات وله مقدمات
اعظم هذه المقدمات الايمان بالقرآن وحب القرآن والشعور بقيمة القرآن ومعرفة كيف نتفاعل مع القرآن التدبر والتذكر كتاب انزلناه اليك مبارك يتدبروا اياته وليتذكر اولوا الالباب التذكر هو اتباعه والعمل به والتخلق به. اذا
كل من طلب القرآن واحبه وامن به وصدر عنه وتحاكم اليه وجاهد نفسه للتخلق به فهو من اهل القرآن وان لم يكن حافظا حروف القرآن وكل من كان حافظا للقرآن يتلوه من صدره صوته حسن ونفسه طويل. واداؤه جميل دون ان يلاحظ هذه الامور
فليس من اهل القرآن بل هو مذموم واول من تسعر بهم النار شخص تعلم القرآن وعلمه لكنه كان مرائيا فعل ذلك ليقال انه قارئ وقد قيل يبقى دي الخلاصة. حينما اكلمك عن تعليم ولدك القرآن
اجعل مجرد حفظ اجعل حفظ القرآن مجرد خطوة في هذا المشروع. مجرد مرحلة لا هو اهم ما في المشروع ولا المشروع مختزل فيه ولا هو اول ما يجب عليك تجاه القرآن. واضح؟ طيب
القرآن بقى ما هي جوانب آآ تعليم ابني للقرآن او تحبيب ولدي في القرآن كتير من الناس لما بيجلس مع ابنه على القرآن مثلا كل الناس الحمد لله المسلمين بيحبوا ان اولادهم يحفظوا القرآن
لكن كتير منهم لما بيجلس مع ابنه ما بيعملش معه حاجة غير انه بيحفظه المشكلة في التحفيظ فقط دي مشكلة كبيرة. ليه لان ابنك مش عارف اساسا ما هذا القرآن من انزله؟ ولماذا انزله؟ ولماذا يجب علي ان احفظه؟ ولماذا احرم من اللعب الاولاد بيلعبوا ويعملوا وانا
احفظ القرآن. لأ لابد ان يكون ولدك يعرف اولا من منزل القرآن؟ ولماذا انزله؟ وما هي مقاصد هذا القرآن؟ ولماذا يستحب لي ان اتعلمه وان احفظه؟ لابد ان ذلك حتى يحتسب وحتى يعرف قيمة ما يقرأ ويتعلم. ساعتها مش هيحس انك انت حارمه
لما بتمنعه مثلا او بتخليه يجلس على القرآن لأ ده هيعرف انك بتحميه وانك بتحبه وانك بترجو له الخير. هو سيكون عونا لك في تعلم القرآن لا ينظر الى القرآن انه عبء وحرمان ومشقة وتعب واجبار والزام. ممكن يحفظ القرآن بهذه الطريقة لكنه يحفظه
مبغضا كارها وليس محبا يشعر بقيمة القرآن ويفرح به. وممكن وهو بعيد عنك ما يفتحش المصحف انا اريد منك ان تجتهد في طريق ان يشعر ولدك بقيمة هذا القرآن. وان يحبه وان يفرح به. وان يشعر بقدرته على تعلمه
وان يعرف انه وان لم آآ يحفظ هذا القرآن كاملا لكنه من اهله. اذا فهمه وعمل به لذلك بقى احنا عندنا تنوع في فهم او في دور الوالد مع ابنه في القرآن
اول فكرة عندي هي التلاوة تلاوة وضبط. يعني ان ولدك يجلس طبعا انا كل حاجة بقولها للابن قصدي الام والاب في الاساس. طبعا لان المشروع ده بصراحة هو يعني انا آآ
اقصد منه الوالدين قبل الاولاد لاني عارف ان كتير من الوالدين بيحاول هو يصلح ابنه لكن هو مش مهتم بنفسه. لأ احنا عايزين المشروع ده كل الاسرة كلها ويكون بيت فيه بركة القرآن. يبقى المجلس الاول هو تلاوة وضبط. فكرته ان ابنك يجلس معك مثلا خمس دقائق. انا والله بحب كده. بحب ان ابني مثلا
ساعات اشعر اني تعبان ان هو تعبان او انا مشغول لازم على الاقل في اليوم ولو صفحة لكن انا مش بجبر مش بجبرك على الصفحة لو اية والله. والله العظيم لو انت واظبت على يعني في اي وقت حتى لو انت كنت تعبان. اية واحدة ابنك يقرأها معك وانت تضبطها له
ويكون ده شيء اساسي في اليوم. هو يحس ان يومه ما ينفعش من غير قرآن الفكرة الاولانية هي تلاوة القرآن. هو يقرأ قدامك وانت تضبط له التلاوة ابدأ منين انا احب ان اللي هي آآ مرحلة احنا عندنا القرآن فيه ابواب كتيرة. اولها ضبط التلاوة. احب ان ضبط التلاوة يبدأ من سورة الفاتحة. وهو جاي
واضح اهم شيء سورة الفاتحة يضبطها بقوة. انت نفسك بقى ممكن تحضر انك انت تسمع شيخ من المتقنين الخمسة آآ او غيرهم يعني طبعا البنا والمنشاوي الحصري وعبدالباسط ومصطفى اسماعيل وغيرهم من آآ المشايخ وان كان دول عندي هم المقدمين يعني
استمع مثلا لسورة الفاتحة وتحاول تخلي ابنك يقرأها بنفس الطريقة. يبقى المجلس الاول هو ان ابنك يقرأ مثلا اية او نصف صفحة او صفحة وانت تضبط التلاوة. يبقى انا كده عندي ايه ؟ يبقى ده ده المرحلة الاولى. طبعا فيه مراحل سابقة اللي انا قلتها اللي هي انك تحبب ابنك في القرآن وتشعره بقيمة القرآن
الله انزله لهدايتنا وان النبي صلى الله عليه وسلم هدايته كانت بسبب هذا القرآن. وان الله امرنا باتباعه وقيمة العبد عند الله بقيمة تخلقه بالقرآن كل ده المفروض المرحلة انها سابقة على الاشياء الفعلية دي. تمام
المجلس الثاني او الفكرة التانية مع القرآن الاستماع انا احب من ولدك انه يرتبط بالقرآن. يعني مثلا هو بيلعب او بينضف البيت او بيرتب غرفته انا عايزه يشعر ان القرآن يحب انه يستمع اليه. في الاستماع بقى انا احب دايما الحمد لله زبطت اولادي ان هم يستمعوا للمقرئين الكبار. لان
السؤال لما بيدخل ودنه صح بقراءة متقنة ده بيكون سبب ان هو يفهم القرآن افضل او يحسن تلاوة القرآن بعد كده. لان مخارج الحروف والوقف نداء وحسن الاداء وهكذا. فانا احب ان اولادي يستمعوا. لذلك مسلا هو لو معه حاجة بيسمع فيها مثلا جهاز بيسمع فيه القرآن. احب ان انا اوجهه
القراءات المتقنة. يبقى المجلس التاني او الفكرة التانية مع القرآن هو الاستماع. ان ابنك يحب انه يستمع القرآن. لكن ما تفرضش عليه قارئ معين. يعني افرض انا ابني مسلا بيحب المنشاوي جدا وانا بحب المنشاوي بس انا في بعض الناس ممكن احبهم اكتر لكن ما دام هو بيحبه خليه يسمعه. واضح كده احنا احنا فكرتنا
احنا مش عايزين ابني يكون نسخة مني لأ المهم انه في الخير. واضح؟ الامر التالت بقى اه احنا قلنا التلاوة والاستماع. والامر التالت مقرأة. المقرأة يجتمع فيها كل البيت اليوم او حتى يوم في الاسبوع على الاقل يوم في الاسبوع. كل واحد في البيت يقرأ اية. جميل جدا خلينا نحط اية. هنقرأ مثلا
آآ اول احنا نعتبر ان احنا خمس افراد هنقرأ اول صفحة من سورة البقرة. الف لام ميم ذلك الكتاب لا ريب في هدى للمتقين. خلاص كفاية كده واللي بعده يقرأ الاية اللي بعدها وهكزا. الغرض الاصلي هنا ان تبقى المقرأة
اللي هو ان يجتمع البيت على القرآن الكريم. كل واحد يقرأ اية. طبعا اية طبعا ده الحد الادنى. لكن انت هتلاقي نفسك ان الاية جابت ايتين تلاتة نص صفحة هتلاقي بعد كده ان الربع بس اهم حاجة ان يكون الاصلي موجود انا يهمني ان يكون في مكان كده فيه مصاحف
وابنك وهو عارف ان في الوقت ده بين المغرب والعشاء هنقعد خمس دقايق خمس دقايق. ساعات الاولاد يكونوا تعبانين نقول لهم ايه رأيكم يا ولاد؟ هنعمل خمس دقايق للقرآن. خمس دقايق كل واحد يقرأ اية بس
جميل جدا حلو في عندنا بقى من الامور المهمة ودي بقى عندي بقى انا احب ما في آآ جلسة القرآن القصص ان انا افتح لهم قصة مسلا افتح لهم صورة مسلا يونس صورة هود صورة الشعراء واجيب اي قصة سورة النمل واجيب اي قصة اخلي واحد فيهم يقرأها
وبعد كده انا اتكلم عن القصة بحيس انا ممكن اشرح له القصة من غير القرآن بس انا عايز انا اربطه بالقرآن ولكن باشكال متنوعة. مرة هاخليه يقرأ ومرة خليه يسمع ومرة هعمل مقرأة ومرة تانية هخليه
يعني نقرأ قصة واشرح له هذه القصة ونقف معها. في مجلس الاحكام احكام القرآن مثلا الصلاة مثلا او آآ او الزكاة. نقرأ اية مثلا عن اداب الاستئذان مثلا. آآ لما نتكلم عن الاستئذان كأحكام الاستئذان مثلا في
الشريعة. نجيب الاية مثلا اللي في سورة النور او او غيرها ونتكلم عنها. مثلا عن آآ مثل سورة الحجرات سورة النور. في صور كتيرة جدا فيها كتيرة. فيبقى ده من ضمن ايضا المجالس
من ضمن المجالس المهمة مجلس التدبر ان احنا نجيب اية واحدة ونحاول نعرف اعرف ابني او بنتي ازاي ممكن اطلع من الاية المعاني الجميلة دي؟ اي اية مثلا آآ اجيب من خشي الرحمن بالغيب وجاء بقلب منيب
اتكلم عن الخشية واتوسع في الاية. مثلا اية تانية بتتكلم اذكروا الله ذكرا كثيرا. مثلا اتكلم عن الذكر اه او مثلا لقد كان لكم في رسول الله اسوة حسنة. اتكلم عن التأسي بالنبي صلى الله عليه وسلم. يبقى دي الفكرة اللي بعدها. فكرة التدبر ان انا اجيب اية واحاول اتوسع فيها
طبعا كل المجالس دي يعني انا بتكلم على خمس دقايق سبع دقايق عشر دقايق آآ انا مش قصدي انك انت في المجلس الواحد هتعمل كل ده او في اليوم تعمل كل ده لأ انا بفتح لك بس امور ممكن تستغل فيها وقت اولادك لما تجلس معهم
طبعا من الفوائد المهمة ودي هتيجي لنا ان شاء الله هذه المجالس ما لهاش وقت محدد. يعني ممكن واحنا بناكل نعمل درس تدبر عادي جدا. واحنا بناكل نفتح موضوع. آآ اقول لهم
ربنا سبحانه وتعالى قال للنبي صلى الله عليه وسلم مثلا آآ آآ اي اية مثلا آآ وليكن مثلا فاستقم كما امرت كلهم عارفين معنى الاستقامة كذا كذا واحنا قاعدين بناكل واحنا بنلعب
ما دمنا بنلعب حاجة مش شادة انتباهنا. اخليها واحنا بنلعب. واحنا مسافرين. واحنا قاعدين مع بعض قعدة كويسة. يعني انا اقصد اقول مش لازم يكون في حاجة اسمها الدرس لأ انا عايز الحياة كلها كل ما يكون فيه فرصة ان انا اعلم اولادي اعلمهم ان شاء الله
بعد كده عندنا مجلس تفسير انا احب بقى ان مجلس التفسير التفسير ده فكرته ايه؟ ان هو غير التدبر. التدبر بجيب اية واتوسع فيها اوي التفسير. لا ان انا اكون ماشي فيه بالترتيب
انا احب انك انت تبدأ مع الاولاد بتفسر لهم السور اللي هم بيتعلموها او بيحفظوها. دي افضل. فلو اولادك بيحفظوا انا طبعا التحفيظ ده هيجي معنا ان انا ما عنديش آآ ورد معين لازم اولادي يحفظوا منه يحفظوا من البقرة او من الناس او من الكهف زي ما الناس بتعمل لأ. انا ابني احب منه انه يتعلم القرآن
فابدأ معه عندي اختيارين الاول بالاسهل عليه وبالسور التي يميل اليها ويحبها. ابني بيحب سورة يوسف وبيحب سورة مريم بيحب سورة طه بيحب سورة القيامة. بيحب سورة ابراهيم. بيحب سورة الشعراء. بيحب سورة الروم. السور اللي احس انه بيميل لها
احب اكررها له كتير في الصلاة. وكل ما اجلس معه اخليه يعني يتعلمها ويفهم معانيها. ويستمع اليها. ما دام بيحبها. هي الغاية ايه انا اربطه بالقرآن وانه يتعلم القرآن يوم بعد يوم. لان تعلم القرآن ده مشروع عمر. انا استغرب من واحد يقول انا عايز ابني يحفز القرآن في شهر او في شهرين. ليه
ايه السبب؟ القرآن ده رحلة عمر وحتى اللي بيحفظ القرآن. هو اللي بيحفظ القرآن بيحفظه وينساه؟ هو قصده بيحفظه وخلاص انتهى الامر. لا. ده انت لو ما رجعتش القرآن هتلاقي نفسك
محتاج انك ترجع له من الاول. فالقرآن مشروع عمر ففكرة بقى ان انا لازم احفز القرآن في شهرين او تلاتة او اعمل معسكر دي حاجة كويسة. لكن لو انت فكرت ان علاقتك هتنتهي بالقرآن بعد كده ده مش صح. وانا ضد
فكرة حرمان الاولاد من ان هم يعيشوا حياتهم عشان احبسهم على القرآن او الشعر او اللغة العربية او القصة دي. وانما احب انه يعيش طفولته ومرحلته وفي نفس الوقت اكون ماشي معه بجدول في هذه الامور. انما لا اجعل له هذا حرمانا ولا احمله المسئولية واقول له آآ انت مش زي بقية الاطفال. انت ما تلعبش. انت
آآ ما بتفرحش لا لا انت حاجة تانية ما بتضحكش مع الناس. اجلس معهم بهيبة ما تتكلمش كتير. ما فيش الكلام ده بالعكس ده ده بيشوه شخصية الطفل طيب نرجع انا لو فتحت في الحاجات دي هطول لان انا شفت بعنيا على مدار تمنتاشر سنة ازاي ان اباء افسدوا ابناءهم
وكرهوهم في الدين بسبب هذا. وكان عندهم نية صالحة. لكن النية الصالحة لا تكفي لازم الانسان يسأل المتخصصين ويرجع لاهل الذكر في كل باب من الابواب. تعرف مرحلة ابنك السنية متطلبة ايه؟ تعرف طبيعة شخصيته. وده هتلاقيه موجود في الفيديو اللي هو بعنوان مساحات الفضاء
في شخصية ابنك سيملؤها غيرك عندنا مجلس تاني اخلاق القرآن. ده مهم جدا القرآن انا عندي ايات. ايات في القرآن هي اخلاق المؤمنين. يعني الايات دي ما فيش اجمل منها. انسى بقى كتب الكتب اللي موجودة في
تزكية النفس والحاجات دي. القرآن لو انت جمعت فيه الايات التي يثني الله فيها على المؤمنين او على الانبياء ويذكر اخلاقا لهم دي كفاية والله تديك منهج يقعد معك يعني عشر سنين تدرس للاولاد. يعني انت لو جبت مثلا اخر سورة الفرقان وعباد الرحمن الذين يمشون على الارض هونا واذا
الجاهلون قالوا سلاما الى اخر الى اخر السورة اداب واخلاق لو جبت مثلا آآ الا المصلين الذين هم على على صلاتهم دائمون والذين في اموالهم حق معلوم للسائل والمحروم. اخلاق المؤمنين ليس البر ان تولوا وجوهكم
من قبل المشرق والمغرب ولكن البر من امن كل دي اخلاق. يا بني اقم الصلاة وامر بالمعروف وانهى عن المنكر واصبر على ما اصابك. ان ذلك من عزم الامور. كل دي
اخلاق القرآن. وان شاء الله لو حد يفكرني آآ اضع لكم الايات اللي انا جمعتها في اخلاق القرآن واللي انا مسلا لما اجلس مع الاولاد باكلمهم فيها. يبقى عندنا مجلس اخلاق القرآن. اخر حاجة بقى حفظ القرآن. ان يكون القرآن في
ولدك واضح كده؟ يعني ان يتلوه من صدره. طبعا هذا امر عظيم جدا والحمد لله يعني من اعظم ما وفقني الله اليه. من اول ما بدأت اصلي وانا بحب القرآن
احب ان انا اتقن القرآن حفظا. لكن في فرق بين انك انت اطلب حفظ القرآن وثبات القرآن في صدرك وتتعهده وبين ان يكون هذا هو الاولوية لك في علاقتك بالقرآن او تختزل مشروع القرآن في
بمجرد آآ حفظ القرآن. كل ده غلط. واضح؟ لأ. حفظ القرآن امر مقصود مطلوب وله ثواب عظيم. مش محتاجين ان احنا نتكلم عنه وفي حديث صححه بعض بعض اهل العلم ان الله يقول لقارئ القرآن او يقول للمسلم اقرأ وارتقي ورتل فان منزلتك عند اخر اية تقرأها
والماهر بالقرآن مع السفرة الكرام البررة. كل هذا معروف. انا اتصور انكم انتم فاهمين قصدي. ولكن ان انا اجعله هو في اعلى آآ علاقتي بالقرآن او اختزل مشروع القرآن فيه. او احصر ابني في مجرد ان هو يتلو القرآن من حفظه وانتهى الامر. لا. ده انا كده
كده انا ما ليش دعوة بالقرآن لا كل الامور اللي فاتت هي الاساسيات تمام؟ ملخصها تاني عشان احنا لسه عندنا كتير يعني. ملخصها اول جانب في علاقة ابنك في القرآن الايمان بالقرآن والاهتداء بالقرآن. والعلم بقيم
القرآن والكلام عن الله الذي انزل القرآن والكلام عن مقاصد القرآن والكلام عن الامتثال الامتثال للقرآن. بعد كده عندنا مجلس التلاوة والضبط وعندنا الاستماع. آآ وعندنا المقرأة وعندنا القصص وعندنا
احكام والتدبر والتفسير واخلاق القرآن واخر شيء الحفظ الحفظ بقى فيه نصائح خفيفة جدا اول حاجة الحفظ ده لو اشترك فيه اكتر آآ الحواس بيثبت. يعني آآ الاستماع اولا لازم ابنك يستمع للايات
القارئ متقن ولو انت كنت متقن يسمعها منك. واضح كده ؟ يبقى الاستماع لازم يسمع الاول الجزء المقرر. بداية عايزين نتفق خلي التحفيظ للولد آآ يعني يكون اشياء خفيفة ويداوم عليها. يعني ما تخلوش الاجازة كلها في القرآن
واضح كده آآ والامر التاني انك انت اختار له الصور اللي بيحبها وبيميل لها وسهلة عليه لان القرآن انت لازم تكون زكي. انت عايز تكسب ولدك ثقة في انه قادر انه يتعلم القرآن ويحفظه. فهنا ما ينفعش انك تبدأ معه بالحاجات الصعبة. ولا انك تمشي معه بالترتيب الملزم اللي هيقابله فيه صور صعبة عليه. لأ خليه يحفظ
عايز يحفز سورة يوسف سورة طه سورة لقمان سورة القيامة سورة مريم خليه المهم انه بيتعلم النوم منه وشغال في القرآن مش لازم ابدأ من البقرة ومش لازم ابدأ من
عامة ومش لازم ابدأ من الكهف مش لازم. ما فيش حد الزمك بكده الامر الذي بعد ذلك المداومة بالقليل آآ لا تقارن ولدك بغيره. فيه عندنا آآ يعني آآ فيديو كان حوالي عشرين دقيقة. تقريبا يعني مهم جدا لي نصائح في تحفيظ الولد او تعليم الولد للقرآن. عشان ما اكرروش هنا تاني
آآ طبعا نصيحة مهمة جدا جدا. ودي انا للاسف نسيت اقولها في الفيديو اللي فات اللي هو بتاع فيديو تعليم الابناء القرآن لا تعلم ولدك اية الا وتشرح له معناها الاجمالي على الاقل. حتى لو ابنك كان عنده تلات سنين
يعني وانت بتحفظ ابنك تبت يدا ابي لهب وتب تقول له يا حبيبي كان في واحد اسمه ابو لهب كذا كذا كذا بالمعنى والقدر اللي يفهمه. لكن عود ولد طبعا ده له معاني كتيرة انه اولا يفهم
القرآن وثانيا يعرف ان هو مطالب بفهم القرآن. لان المراد اساسا ان يفهم القرآن. واضح كده طيب آآ من خلال بقى القرآن بقى ركز بقى احنا عايزين القرآن ده يكون هو الانطلاق من خلال القرآن بقى ساكلم ولدي عن الله وعن اسماء الله
عن رحمته وقدره وحكمته ورحمته وعلمه وآآ اتكلم آآ اكلمه عن النبي صلى الله عليه وسلم بيتكلموا عن الانبياء عموما وعن النبي صلى الله عليه وسلم اكلمه عن خلقه وصدقه وشجاعته وامانته وحكمته ورحمته وحرصي على المؤمنين وحبه للدين واخلاقه وهكذا
اكلمه عن الملائكة عن الكتب عن الرسل عن اليوم الاخر. وكلمه عن مباني الاسلام عن الشهادتين وكلمه عن الصلاة الزكاة الحج صوم رمضان. اكلمه كذلك عن الكبائر. واللي هي اعظم المحرمات وكلمه عن الشرك عن عقوق
الوالدين عن قول الزور عن الزنا عن قذف المحصنات هذه الامور هي المعظمة. عظمها الله تبارك وتعالى. فلابد ان تكون معظمة في نفسك وعند ولدك اه باختصار هنا يا شباب
انا بقول يا شباب عشان كنت بدرس كتير بكلم الشباب يعني لكن انا بتكلم هنا الوالدين يعني. وانتم شباب ان شاء الله آآ عندنا كتاب فيه كتابين سهلين جدا انك انت يعني تعرف او تفهم المعاني العامة للقرآن. فيه عندنا المعين على تدبر الكتاب المبين
ده لمجد مكي وكتاب جميل جدا صراحة وفي عندنا آآ كتاب تاني اللي هو المختصر في التفسير اللي عملته دار الدراسات القرآنية وعندنا كتاب التفسير الميسر اي واحد من دول وحبيت تقرأ من تفسير السعدي ماشي بس هو طويل شوية. فانا عايزك تعرف المعنى الاجمالي للاية عشان لما ابنك يسألك
طيب الجانب التاني بقى احنا طولنا انا اسف في الجانب عن القرآن الجانب التاني بقى الحديث علاقة ولدك بالنبي صلى الله عليه وسلم النبي صلى الله عليه وسلم هو ترجمان القرآن يعني الله سبحانه وتعالى جعل النبي صلى الله عليه وسلم مبينا عن الوحي. يبينه بقوله وبفعله. فالنبي صلى الله عليه وسلم دعا
الى الوحي وبينه بفعله وبقوله قال الله تعالى وانزلنا اليك الذكر لتبين للناس ما نزل اليهم. فالنبي صلى الله عليه وسلم هو المبين لا يمكن ان يفقه الانسان القرآن الا عن طريق ذلك النبي الكريم
صلى الله عليه وسلم احنا عايزين ابنك لما قبل ما نكلمه عن الحديث ونجلس معه بقى ونشرح له عايزين نعرفه مين هو النبي عليه الصلاة والسلام. وما هي رسالته؟ ولماذا نحبه؟ ولماذا
ان يكون احب الينا من انفسنا وكيف نعظمه؟ وكيف نوقروه؟ وكيف نكون معه في الجنة ان شاء الله؟ كل دي امور اساسية. عشان بعد كده لما تيجي تكلمه عن حديث انه يكتبه او يقرأه او
يحفظه او يفهمه يبقى عارف ليه انا مهم عندي جدا كلمة لماذا؟ وكيف اكتر من كلمة ماذا قبل ما اكلف ولدي بشيء اعرفه ليه انا كلفته به يبقى الحديث آآ يعني انا اخترت آآ احاديث سهلة جدا. يعني تكون برضو خمس دقايق في اليوم او كده. مع احاديث في كتاب الاربعين النووية
وبعده كتاب رياض الصالحين وبعده مثلا كتاب زي عمدة الاحكام او غيره. لكن انا بفضل ان ابنك ما يدخلوش في في الاحاديث الفقهية وانما ادخله في الاحاديث عموما اللي هي في كل ابواب الدين. لان عمدة الاحكام خاصة باحاديث الاحكام
آآ فانا احب ان ابنك مثلا بعد الاربعين نووي رياض الصالحين انك انت تدخل معه في مختصر البخاري ومختصر مسلم والشيخ محمد يسري حفظه الله عمل تلخيصات جميلة في شروح هذه المختصرات
يبقى عندنا الاربعين نووية. يعني احاول شرح اجمالي. فيه عندنا شرح صالح ال الشيخ. عندنا شرح ابن عثيمين. عندنا شرح كثيرة جدا لهذا الكتاب رياض الصالحين فيه عندنا نزهة المتقين شرح رياض الصالحين وفيه شرح للشيخ ابن عثيمين. انت حتى لو قرأت الحديث وعرفت معانيه الاجمالية كفاية. احنا عايزين بس كل يوم
واحد او في الاسبوع حديث المهم يكون الحديث النبوي له وجود في بيت المسلم آآ بعد كده عندنا حفز الاحاديث خليك ذكي خلي ابنك يحفظ الاحاديث القصيرة. مثلا لا يؤمن احدكم حتى يحب لاخيه ما يحب لنفسه. فيه كتاب اسمه مائة حديث للحكم
جميل جدا. احاديث سهلة ابنك يلاقي نفسه ايه ده! ده الحديث سهل جدا. انما الاعمال بالنيات وانما لكل امرئ ما نوى. او مثلا اه المسلم من سلم المسلمون من لسانه ويده كلمتان خفيفتان على اللسان على اللسان ثقيلتان في الميزان. حاجة جميلة. ابنك حفظ حديس عرف آآ معناه جميل
ما انا مش لازم اجيب له بقى الاحاديث الكبيرة انه يحفظها. لا. انا باشجعه وبادي له ثقة في نفسه طيب آآ بعد كده اللغة العربية بقى. ودي مهمة جدا للمسلمين عموما وللمسلمين اللي بيعيشوا في بلاد ما بتتكلمش اللغة العربية
اللغة العربية فيها اشياء منها مثلا قراءة وفيها كتابة واملاء وفيها استماع وفيها تحدث وفيها قواعد. يبقى احنا عندنا خمس حاجات في في اللغة العربية ان ابني يعرف يقرأ. دي مهمة جدا. وان ابني يعرف يكتب. وانه يستمع. يعني لما يستمع يفهم. وانه يتحدث باللغة العربية وانه يعرف وانه يعرف قواعد
اللغة العربية طبعا احنا كلنا مش بس الناس اللي عايشين في في اوروبا او عايشين في آآ في بلاد ما بتتكلمش لغة عربية اه عموما احنا كلنا يعني اولادنا ضايعين في اللغة العربية ما يعرفوش حتى بيتكلموا اللغة العامية يعني ما يعرفوش حاجة في اللغة العربية. قليل جدا والحاجات اللي بياخدوها في المدرسة يعني مش ممكن تكفي
فاحنا عايزين هنا يكون في خمس حاجات خاصة بان ابنك يفهم اللغة العربية. احنا مش عايزينه يطلع يعني عملاق في اللغة العربية. بس على الاقل يفهم. واضح لان دي مهمة لانها لغة العلم
لغة القرآن لغة حديث النبي صلى الله عليه وسلم فاحنا عندنا الاول القراءة لازم يكون ابنك على الاقل بيقرأ مثلا تلات دقائق في اليوم باللغة العربية صح يعني انت تجيبه كده تخليه يقرأ قدامك حديث مثلا او قطعة وانت تصلح له. واضح كده؟ لازم يعرف يقرأ ولما يعرف يقرأ معناه حاجتين انه يعرف الحروف
واضح انت عايز يقول مسلا ايه قال البخاري رحمه الله حدثنا قتيبة بن سعيد. احنا عايزين نعرف ان ده حرف القاف وده حرف التاء وكذا. لكن فيه بقى قراءة تانية اللي هو ضبط القراءة. انه يعرف ان حدثنا يقول
هيبة ليه مش قتيبة ولا قتيبتي مسلا يعني وهكذا اه فيبقى الاول انا في رأيي ان انت تعمل ورد لابنك في كتب في الكتب اللي بيحبها. يعني ابنك مسلا بيحب يقرأ في القصص خليه يقرأ في القصص في التاريخ في الحديث
في التفسير هو يقرأ قدامك تلات دقائق بس او حتى دقيقة واحدة وانت تضبط له القراءة. يبقى دي الاول القراءة. اتنين الكتابة والاملاء الكتابة والاملاء قواعد الاملاء خصوصا الهمزة مسلا. ابنك محتاج يعرف يعني ايه كلمة بدأ تتكتب ازاي؟ او يبتدئ او مبتدأ او يقرأون او كلمة
مثلا آآ ملء او كلمة يملأ لازم يعرف الهمزة بتتكتب ازاي. ويعرف مثلا الفرق بين الف الوصل وهمزة القطع. ولازم يعرف الفرق بين والهاء في اخر الكلمة وهكذا اللي هي قواعد الاملاء. برضو هحط لكم روابط ان شاء الله تفيد في في الامر ده في كتب مختصرة
تالت حاجة الاستماع انه يستمع كتير للغة العربية. وانا كنت عملت جمعت تقريبا مائة ساعة في الكارتون اللي هو باللغة الفصحى آآ فالكرتون اللي باللغة ابنك كده كده يعني كتير من الاولاد بيحب الكرتون فيعني ما دام هيسمع تحرص على ان السماع يكون فيه آآ فكرتين. الاولى
انه يكون متقن في اللغة العربية بس ده مش كفاية لانه ممكن يكون مسلسل كارتون باللغة العربية لكنه بيعلم الاولاد اشياء تافهة. بيعلمهم الكذب او بيعلمهم اي شيء مختص باللغة العربية تكون الفصحى كويسة. والامر الثاني انه يكون هادف
مش لازم يكون ديني محض يعني بيحكي قصص دينية بس على الاقل يكون هادف. بيعلم الولد قيمة بيعلمه ادب بيعلمه خلق. بيعلمه مهارة. بيعلمه النجاح اي شيء. المهم ان هو
يكون مش مجرد انه يستمع للغة العربية وخلاص آآ بعد كده عندنا اربعة التحدث ان ابنك اه يحاول يتكلم بالفصحى نتحدث بها قدر الامكان وتعرفوا ان دي حاجة ما يستحييش منها يعني هو ده الاصل. انا عملت انا بحب دايما في الفيديوهات اصلا تكون باللغة العربية. بس في بعض الناس قال لي لما تكون بقى بتكلم عامة الناس حاول يعني تعمل لنا فيديو واحد
كده باللغة العامية عشان الناس بتحب تحس ان ده اقرب لها. وان كنت انا عارف ان كل الناس بيفهموا اللغة العربية بيفهموا النشرة وبيفهموا لو في حتى مسلسل بيسمعوه باللغة
الفصحى هيفهموه. واضح اخر حاجة بقى اللي هي قواعد اللغة العربية. على الاقل النحو ان هو يعرف ان الفعل والفاعل والمفعول الجملة الاسمية والجملة الفعلية وان واخواته واخواتها وكان واخواتها فانا بارجح هنا كتاب يعني لا ارى له
يعني نظيرا في في للمبتدئ هو كتاب النحو الواضح. كتاب النحو الواضح كتاب تحفة. فعلا كتاب يعني رائع جدا. اولا في التدرج ثانيا في سهولة المعلومة في كثرة الامثلة في كثرة التدريبات في آآ وصول الفكرة بشكل ميسر. فانا في رأيي ان كتاب النحو الواضح
مهم جدا مع حل التمرينات طبعا انا عارف ان في واحد هيقول لي انت بتقول كده عشان انت مسلا طالب علم او انت عارف الحاجات دي طيب انا مش كده انا راجل تاجر او مهندس او عامل او كده
انا بفتح لك الابواب وانا في رأيي انك انت حتى لو كنت تاجر او مهندس او كذا انا بكلمك هنا عن بدائيات ما بكلمكش عن يعني اشياء متعمقة في في العلوم الشرعية. ولكن بكلمك عن
يعني انا اراها بدائية. يعني كتاب زي النحو الواضح لو المجلد الاول بس اللي هو خمسة وتمانين صفحة وطبعا خمسة وتمانين صفحة بالتدريبات. لو انت عرفته وسمعت له شرح على على اليوتيوب هتعرف تعلم اولادك يعني ايه الفرق بين الاسم والفعل والحرف والجملة الاسمية الجملة الفعلية
آآ انك تعمل ايه بتدخل على ايه؟ يعني انا شايف ان هي اشياء خفيفة. اذا انت ما استطعتش خلاص. يعني احنا بنقول انا بشرح لك الافكار وانت خد منها ما
وضعك تمام طيب الامر اللي بعد كده احنا اتكلمنا عن القرآن والحديث واللغة العربية. نيجي بقى نتكلم عن الاذكار. يعني تعليم الاولاد للاذكار. ده مهم جدا يعني احنا عايزين نربط الولد بالله تبارك وتعالى. يعرف ان كل حاجة في حياته هي لله
قل ان صلاتي ونسكي ومحياي ومماتي لله. من ضمن الامور اللي بتشعر ولدك بمعنى العبودية الاذكار اذكار النوم والاستيقاظ واذكار الصباح والمساء واذكار الذهاب الى المسجد ودخول الخلاء وهكذا دي امور مهمة جدا تعلمها لولدك يعني بالتكرار
مش هتجيب وتقعد تحفظه لأ يعني كل ما تيجي تروح المسجد تكرر له الذكرى داخل الحمام تفكره به هينام تفكره بالاذكار وهكذا نيجي بقى لاخر حاجة عندنا وهي العادات اليومية. دي مهمة جدا
انا طبعا اتوسعت في الاشياء اللي فاتت حاسس ان انا عديت خايف اكون عديت نص ساعة اصلا. انا كنت عامل الكلمة كلها نص ساعة آآ لكن معلش آآ يعني ان شاء الله انا عارف ان دلوقتي الناس بتملي من الفيديو الطويل بس آآ انا ازاي هجمع الحاجات دي كلها وخصوصا ان انا بحاول اشرح بطريقة عملية عشان
ما يكونش الكلام نظري. واحد يقول لي انا مش هاعرف اطبق عندنا عادات مهمة جدا يعني هي هي تجاوزا هنسميها عادات بمعنى المداومة. واضح والا فهي عبادات اول شيء صلاة الجماعة. قدر الامكان تحبب ولدك في المسجد. وتحبب ولدك في الذهاب الى المسجد. وتشعره بقيمة الذهاب الى المسجد. وده عظيم جدا
وتحسسه بالثواب الكبير. والسيئات الكتيرة اللي بتحط عنه. يعني حسسه ان الذهاب الى صلاة الجماعة دي فرصة. منحة من ربنا. ان اي خطوة ارفعوا درجة وتنزلوا سيئة. يعني انا دايما بحب كده
ان انا ما كلفش ابني بشيء الا لما اعرفه قيمته. عشان هو يكون عونا لي علي. ما يحسش انه حرمان او اجبار او الزام. لأ لازم يعرف قيمة ما يفعل. ويعرف ان دي
نعمة من الله اساسا ان ربنا يخليه يروح يصلي جماعة يبقى الامر الاول المحافظة على صلاة الجماعة قدر الامكان. المحافظة على النوافل قدر الامكان اللي هي السنن آآ الاذكار مهمة طبعا اتكلمنا عنها والمعوذات مهمة جدا
وانا احب جدا القصص اللي بيحكيها الوالد او الام للاولاد قبل النوم. دي جميلة فيها معاني ود وحب آآ تقدر توصل لهم عن طريق القصص الاداب اللي انت عايزهم يعملوها. تقدر تخترع قصص الف قصص
واضح كده؟ ووصل لهم الافكار منها بتعمل ود وحب بتخليه دي افضل بكتير من ان هو يتفرج على القصة. لان بتخليه يتخيل القصة ويسرح معها ويركز لو شايفها مش هيركز عينيه بس اللي شايفها وودنه اللي بيسمع انما كده هو عقله بيشتغل وبيتخيل القصة وبيحس بود وحب بيكون اخر شيء انك انت تطبطب عليه
بوسه وتقول له وتقول له الذكر يعني والله الحاجات دي لها علاقة قوية جدا افضل من مجرد ان هو يتفرج عليها في فيلم كرتون آآ النوم يكون بدري انا احب جدا النوم يكون بدري بعد العشاء
آآ الا للضرورة والاستيقاظ يكون قبل الفجر مسلا ولد يصلي ركعتين لله تبارك وتعالى ويصلي الوتر. آآ ايضا قيام الليل انا احب يعني ولو يكون ركعتين آآ ركعتين مع الوتر. آآ بعد صلاة العشاء تخليهم في في آآ في نص الليل تخليهم في اخر الليل اي شيء
يعني اي وقت من بعد العشاء للفجر يعني ابنك يصلي على الاقل ركعتين فيه والوتر يواظب عليه آآ ايضا ذكر الله تبارك وتعالى انك تعلمه في اي وهو منتظر يقول سبحان الله الحمد لله ولا اله الا الله اكبر وهو ماشي. يقول لا حول ولا قوة الا بالله. يعني تربطه بالله انه لا يزال لسانه
رطبا من ذكر الله. النظافة مهمة جدا. آآ تعلم ابنك كيف ينظف نفسه؟ كيف يغتسل؟ كيف يتوضأ؟ كيف ينظف المرحاض او دورة المياه بعد ما يخلص آآ انه ينظف سريره وغرفته انه ينظف نفسه يكون شكله جميل ريحته جميلة. يكون هدومه جميلة يكويها. يعرفوا ان النظافة جزء
من الدين وان الله سبحانه وتعالى جميل يحب الجمال آآ ايضا تكلموا عن النظافة من الناحية الصحية. دي مهمة. من الامور المهمة جدا انا بقيت اختصر طبعا الرياضة. لازم ابنك يحب الرياضة. لازم ويعرف قيمتها
قيمتها على بناء جسمه وعلى قوته وعلى نشاطه لازم لازم يحب الرياضة. ولازم يفهم لما يلعب رياضة يلعب ايه. وان شاء الله ممكن يكون لنا يعني حلقة خاصة عن آآ ازاي ابني يعمل رياضة في اليوم عشر دقائق ان شاء الله. آآ الصيام يكون ولو حتى يوم في الشهر
يعني ابنك لازم يعرف ان فيه حاجة اسمها صيام ويتعود عليه. خصوصا في الشتاء. فخليها يوم في الشهر تلات ايام في الشهر يوم في الاسبوع انت ونصيبك. آآ الامر اللي بعد ذلك
دراسة لازم تهتمي به من ناحية الدراسة انه بيعمل ايه في المدرسة تتابعه تعظم له فكرة انه يكون متميز في المدرسة. مش انه يكون افضل الناس وانه يكون يعني متميز عشان الناس تكون تحته وان يكون الاول والكلام
ده لأ انه يكون متميز يعني يبذل ما يستطيع. تعرفوا قيمة انه يكون مثقف وانه تحببه في القراءة. وانك انت اخر حاجة بقى نتكلم عنها عن الولد هي الالعاب والتسلية. لازم تعلم ابنك ازاي يتسلى
ازاي يلعب ولازم اللعبة تكون بتضيف له قيمة. القيمة دي بقى ممكن تكون قيمة اخلاقية قيمة آآ مهارية بتعلمه الصبر بيتعلمه التفكير التركيز بتنمي شيء في عضلاته وهكذا. لازم يكون اللعبة مرتبطة بهدف مش انه بيضيع وقت وخلاص. وان شاء الله يكون عندنا درس قريب جدا
الاستثمار الوقت اللي لا يصح ان ينظر ولدك الى الوقت انه عبء يريد ان يتخلص منه بل هو غنيمة يريد ان يحسن استثمار استثمارها طيب اه عندنا بقى ايه اخر شيبة اللي هو نصائح للوالدين عشان اه يتم المشروع ده. يعني ايه؟ يعني انت الان سمعت الكلام ده ممكن يكون عجبك وممكن
في اشياء فعلا فتحت لك اشياء بس احيانا الانسان لما بيجي يترجم ده على ارض الواقع ما بيعرفش يطبقه وممكن يطبقه لمدة وبعدين يكسل عنه. لذلك كان فيه فيديو جميل يعني آآ في رأيي ان هو كان مفيد. اللي هو النبي صلى الله عليه وسلم كان يدعو
اللهم اني اسألك العزيمة على الرشد والثبات في الامر. ممكن انسان يكون حابب الخير. ويعمله يومين تلاتة وبعدين يسيبه. فاحنا عايزين نتعلم ازاي استمر عليه بقى ان شاء الله اول نصيحة للوالدين
علاقة الوالد الوالدين اللي هو الام والاب الزوج والزوجة ببعض ده عامل اساسي باذن الله في في نجاح خطة الاصلاح ده اساسي. حب واحترام وتعاون ووضوح الهدف وبيكملوا بعض لازم يكون هم الاتنين ماشيين في اتجاه واحد. مش يكون في تطابق لا ممكن يكون في خلاف بينهم. في في كيفيات وجزئيات لكن الهدف واضح عايزين نصلح ابناءنا نربيهم الشعور بالمسئولية
الاحترام والود بينهم وطريقتهم مع بعض قدام الاولاد. كل ده اساسي آآ الامر اللي بعد كده الالتزام الشديد باصلاح الاولاد حتى لو الوالد مسافر يعني يحاول وهو مسافر يكلم الاولاد يشجعهم. ما ما يقطعش ما يقطعش الموضوع اللي هو بدأه. القدوة طبعا اتكلمنا عنها
ان هم يكونوا يعني ابنك يشعر انك انت تملى عين ابنك في الحاجات اللي بتنصحه بها شايفك نشيط شايفك بتنام بدري بتصحى بدري بتصلي السنن بتواظب على القرآن وقتك مش ضايع ما بتقعدش
تضيع وقتك في الهاتف والكلام ده لأ. كل ما يكون عندك وقت فاضي بتقرأ آآ بتستمع الى شيء. يشعر ولدك انك انت عايش حياتك كلها عشان تحقق الاهداف اللي تقربك من ربنا
وتعالى. دي افضل بكتير من الاف الخطب والدروس اللي انت هتكلم ابنك عنها التربية بالقدوة يعني آآ عندنا بقى آآ اشعار ولدك بقيمة وفضل كل حاجة بتخليه يعملها. لو انت بتعلمه زكر عرفه قيمته وثوابه. آآ لو انت بتكلمه عن القرآن
عن الحديث اي شيء تعلمه لابنك او تريد من ابنك انه يعمله. لازم انك انت تعرفه قيمته وفضله وثوابه. لان ده بيثبته. آآ عليه خليه يعني ما يحسش ان هو مكره او مجبر
الامر اللي بعد كده المداومة ولو بالقليل ده اساسي ده خليه اساسي عندنا كده ان احنا عايزين نداوم يعني يقرأ حديث يقرأ صفحة يقرأ سطر آآ يذكر الله قليلا المهم ان هو يحاول في اليوم يعمل شوية حاجات كده كلها صغيرة. يقرأ صفحة من القرآن يقرأ سطر آآ مثلا
من كتاب يحفظ حديث واحد قصير وهكذا. نجتمع عشان مقرأة خمس دقايق يعني مهم جدا وداومة بالقليل لان الغرض هو بناء العادة او التعود على المداومة. آآ بعد كده عندنا ان في كل وقت نحاول نستثمر هذه الامور. آآ واحنا بنلعب
واحنا على الاكل واحنا خارجين واحنا مسافرين واحنا راكبين السيارة اي شيء اه بعد كده تعويض ما فات يعني اعود ابني ان مثلا لو احنا اه النهاردة اه فاتنا شيء احاول اعوضه له عشان يثبت عنده. ومثلا لو احنا كنا متعودين نقوم الليل وما قمنا
نحاول نقومه بالنهار. يعني كما النبي صلى الله عليه وسلم قال من فاته ورده بالليل الى اخر الحديث يعني لو صلى بالنهار كانما هو كانما صلاه في الليل. يعني ثقافة التعويض
ايضا تنويع المجالس. مهم تنويع المجالس جدا ان ابني ما يملش. يعني مش كل مجلس معه في القرآن اكلمه عن الايه؟ مش كل ما اجلس معه في القرآن اخليه للتحفيز
آآ او خليه في القصص او خليه في الاستماع او القراءة لأ انوع ده مهم جدا عشان بيدفع الملل آآ ايضا من الامور المهمة جدا ان ابني يكون فعال معي في الدرس اللي انا بكلمه اخليه آآ اسأله ازاي استنبط فيه ان ازاي يشرح هو ازاي يقول لي
ايه ده استفادها؟ ممكن اكلفه هو ان هو يحضر الدرس من الكتاب ويجي يعلمه عشان اعلمه الثقة في النفس والكلام والمحاورة وهكذا. ممكن اطرح عليه سؤال آآ اخر شيء بقى مهم جدا هو آآ لا تفتح على نفسك ابوابا تستنزف عمرك وجهدك وتشغل بالك
كتير من الناس بيقول انا ما عنديش وقت للاولاد. صح ما هو انت اللي عمال تفتح نفسك. مشترك في مئات القناة ومئات البرامج وتضيع وقتك وتدخل نفسك في نمط من الحياة يجعلك تتداين. وتستلف وتعيش بقية عمرك تسدد الديون. لأ
بسط الحياة من حولك لا تعقد الحياة. ليه؟ لان لما تكون الحياة بسيطة هيتفرغ نفسك وبالك لاصلاح ولدك ولاصلاح نفسك. وطبعا الدعاء ده شيء اساسي يعني كل اللي فات ده كوم والدعاء كوم تاني
آآ انا اسف ان انا طولت عليكم كتير بس يعني ارجو ان دي تكون يعني نصائح مفيدة. وانا والله حريص جدا على ان انا انبه الاباء والابناء على قيمة آآ الاباء اقصد والامهات على قيمة اصلاح الابناء. وان الامر مش مجرد حب. لأ المجرد
الامر المسئولية وتخطيط وحرص ودعاء واخذ بالاسباب وتنويع وفهم ان آآ لازم ابني يحب لازم يفرح لازم يستمتع بهذا الامر. يشعر بقيمته. مش يجبر ويلزم. وفكرة ان انا ابقى عايز ابني يخلص بسرعة الحاجة. وان ابني يتحول
في الة يحفظ الشعر ويحفظ القرآن ويحفظ كذا مجرد الة بتقول لا. انا اريد من ابني ان يكون شاعر بقيمة الوحي بقيمة النبي صلى الله عليه وسلم بقيمة الاداب والاخلاق
بيحبها بيفرح بها. مش ان انا بلزمه وباجبره آآ او عايزه يطلع نسخة مني لأ. وان شاء الله يعني ارجو ان يكون الكلام نافعا. ربنا هب لنا من ازواجنا وذرياتنا قرة اعين. واجعلنا للمتقين اماما. واسف مرة اخرى على الاطالة
جزاكم الله خيرا وبارك الله فيكم والسلام عليكم ورحمة الله وبركاته